b'\n_START_ARTICLE_\nTeza Vilov\n_START_PARAGRAPH_\nTeza Vilov (25. listopada 1908. - 25. srpnja 1990.), bila je samouka naivna umjetnica slikarica s Bikova. Rodom je ba\xc4\x8dka Hrvatica._NEWLINE_Pripada u skupinu istaknutih slikarica slamarki, koje su stvorile bogatu izvornu likovnu umjetnost osnovanu na narodnoj tradiciji bunjeva\xc4\x8dkih Hrvata koja se sastoji od pletenja slame, a u svezi je sa hrvatskim obi\xc4\x8dajem iz Ba\xc4\x8dke, proslavom zavr\xc5\xa1etka \xc5\xbeetve p\xc5\xa1enice (\xc5\xbeita) pod imenom "Du\xc5\xbeijanca" odnosno "Do\xc5\xbeejanca". U tu skupinu spadaju Kata Rogi\xc4\x87, Mara Ivkovi\xc4\x87 Ivandeki\xc4\x87, Matija Duli\xc4\x87, Ru\xc5\xa1ka Poljakovi\xc4\x87 iz \xc4\x90ur\xc4\x91ina, sestre Ana, \xc4\x90ula i Teza Milodanovi\xc4\x87 iz \xc5\xbdednika, Ane Crnkovi\xc4\x87, Anice Bala\xc5\xbeevi\xc4\x87, Marge Stipi\xc4\x87 i Marije Vojni\xc4\x87 iz Tavankuta, Ru\xc5\xbee Sari\xc4\x87, Jozefine Skenderovi\xc4\x87 i Emine Sari\xc4\x87 iz Subotice i drugih.\n_START_SECTION_\n\xc5\xbdivotopis\n_START_PARAGRAPH_\nRodila se 1908. godine._NEWLINE_1968. se godine, godinu poslije Anice Bala\xc5\xbeevi\xc4\x87 i tri godine poslije Mare Ivkovi\xc4\x87 Ivandeki\xc4\x87, uklju\xc4\x8dila se u rad Likovne sekcije HKPD Matija Gubec Tavankut, a pored nje te su godine uklju\xc4\x8dili se Josip Skenderovi\xc4\x87, Ru\xc5\xbeica Rozenfeld, Klarika Gakovi\xc4\x87, Marija Milja\xc4\x8dki, Marija Fribert, Josip Evetovi\xc4\x87, Ivan Tikvicki, Tibor Tot, Marija Skenderovi\xc4\x87, Slavica Radoj\xc4\x8di\xc4\x87, Andrija Milojkovi\xc4\x87, Julka Kolar, Mikica Tumbas i Jela Cvijanov, a godinu poslije od poznatih Nina Poljakovi\xc4\x87 i Ru\xc5\xbea Tumbas._NEWLINE_Bila je \xc4\x8dlan Likovne kolonije od 1968. do 1972. godine. Prvi je put izlagala u Subotici. Izlo\xc5\xbeba se odr\xc5\xbeala od 15. do 28. velja\xc4\x8de 1970., a zvala se "Likovno stvarala\xc5\xa1tvo amatera Vojvodine". Izlagala je na oko trideset izlo\xc5\xbebi.( je nea\xc5\xbeurirano, op.\xc4\x8d.) Izlagala je u Tavankutu, Subotici, Pan\xc4\x8devu, Uzdinu, Opovu, Kova\xc4\x8dici, Novom Sadu, Valjevu, Novom Be\xc4\x8deju, Zrenjaninu, Senti, Kru\xc5\xa1\xc4\x8di\xc4\x87u, Sivcu, Ruskom Krsturu, Crvenki, Liparu, Kuli, u Ma\xc4\x91arskoj u Baji, Pe\xc4\x8duhu, Moha\xc4\x8du, Ba\xc4\x8dkom Aljma\xc5\xa1u._NEWLINE_Stipan \xc5\xa0abi\xc4\x87 u bro\xc5\xa1uri Naivna umjetnost istakao je Anicu Bala\xc5\xbeevi\xc4\x87, Klaru Gabri\xc4\x87, Roziku Ma\xc4\x8dkovi\xc4\x87 i Tezu Vilov me\xc4\x91u radovima \xc5\xbeena koje su pletivom od p\xc5\xa1enice doprinijele bogatstvu i uspjehu proslave Du\xc5\xbeijance, a kao primjer da je tradicija pletenja p\xc5\xa1enice vrlo \xc5\xbeiva._NEWLINE_Pojavila se u poznatom dokumentarnom filmu Ive \xc5\xa0krabala Slamarke divojke iz 1970. godine, zajedno s Margom Stipi\xc4\x87 (iz Tavankuta), Ru\xc5\xbeom Duli\xc4\x87 (iz Tavankuta), Katom Rogi\xc4\x87 (iz \xc4\x90ur\xc4\x91ina), Anicom Bala\xc5\xbeevi\xc4\x87, Marijom Ivkovi\xc4\x87 Ivandeki\xc4\x87 (iz \xc4\x90ur\xc4\x91ina) i Ru\xc5\xa1kom Poljakovi\xc4\x87 (iz \xc4\x90ur\xc4\x91ina).'